জাপান জাতীয় ক্রিকেট দল
জাপান জাতীয় ক্রিকেট দল আন্তর্জাতিক ক্রিকেট খেলায় জাপান এর প্রতিনিধিত্ব করে। জাপানের ক্রিকেট দলটি জাপান ক্রিকেট অ্যাসোসিয়েশন (JCA) গঠন করে, যারা ১৯৮৯ সাল থেকে, আন্তর্জাতিক ক্রিকেট কাউন্সিল (আইসিসি) এর সদস্য। মালয়েশিয়ায় অনুষ্ঠিত ১৯৯৬ এসিসি ট্রফিতে অংশ নেয়ার মাধ্যমে আন্তর্জাতিক ক্রিকেটে জাপানের অভিষেক হয়। জাপানের মোট খেলা ম্যাচের অধিকাংশই আঞ্চলিক প্রতিযোগিতায় খেলা এবং সাধারণত আইসিসি ইস্ট এশিয়া-প্যাসিফিক উন্নয়ন অঞ্চলের অন্যান্য দলগুলোর বিপক্ষে। ২০০৮ সাল থেকে ২০১২ সালের মধ্যে জাপান বিশ্ব ক্রিকেট লীগ (WCL)-এ অংশগ্রহণ করে, যার এক পর্যায়ে তারা পঞ্চম বিভাগ-এ পৌছায়।